L'homenatge a Sabina arriba al Port de Sagunt dins de la programació d’Estiu a la Fresca
09 d’agost 2021

![Imagen sin texto alternativo.](/media/kgqmbibo/96-c_sabina.jpg)  
  

La Delegació de Festes i Cultura Popular de l'Ajuntament de Sagunt ha organitzat per al dimarts, 10 d'agost, el tribut a Joaquín Sabina, _500 noches. Sabina en las venas_, dins de la programació d’Estiu a la Fresca al Port de Sagunt. Tindrà lloc als jardins de la Gerència (entrada per l'avinguda Jerónimo Roure) a les 22.30 hores. Cal destacar que les entrades, que eren gratuïtes, s'han esgotat ràpidament.

  

L'espectacle, produït per Turro Producciones Musicales en col·laboració amb Meteórica Entertainment, va ser presentat per primera vegada en la primavera de 2016 en el Teatre Arlequín de la Gran Via de Madrid on van fer funcions en cinc dies consecutius. Des de llavors no han parat d'omplir els principals teatres i espais escènics del país.

  

_500 noches. Sabina en las venas_ destaca pel seu altíssim nivell musical degut en gran part a la sensacional veu de Darío Luis i l'excel·lent treball en la direcció musical i guitarra d'Antonio Hernández ‘Turro’. L'espectacle suposa un recorregut molt cuidat per la trajectòria de Sabina. 

Per part de l'organització, es prendran totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció, amb les següents condicions: ús obligatori de màscara, gel hidroalcohòlic en l'entrada, no fumar, _vapear_, menjar o beure (a excepció d'aigua), estar asseguts en els seus seients i mantindre la distància de seguretat entre no convivents.

  

  

  

*   [](http://www.facebook.com/sharer.php?u=https://aytosagunto.es/va/actualitat/l-homenatge-a-sabina-arriba-al-port-de-sagunt-dins-de-la-programacio-d-estiu-a-la-fresca/ "Facebook")
*   [](http://twitter.com/share?url=https://aytosagunto.es/va/actualitat/l-homenatge-a-sabina-arriba-al-port-de-sagunt-dins-de-la-programacio-d-estiu-a-la-fresca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-homenatge-a-sabina-arriba-al-port-de-sagunt-dins-de-la-programacio-d-estiu-a-la-fresca/ "Linked In")
*   [](mailto:?body=https://aytosagunto.es/va/actualitat/l-homenatge-a-sabina-arriba-al-port-de-sagunt-dins-de-la-programacio-d-estiu-a-la-fresca/)